

PROJEKTS uz 09.10.2024.

vēlamais datums izskatīšanai: Attīstības komitejā 09.10.2024.

domē: 24.10.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par detālplānojuma Austrumu ielā 62 (“Trijstūri”) , Kadagā darba uzdevuma termiņa pagarināšanu un detālplānojuma izstrādes vadītāja maiņu**

Ādažu novada pašvaldības dome izskatīja SIA ME3 Fondi (iepriekšējais nosaukums - sabiedrība ar ierobežotu atbildību "V.S.Co", reģistrācijas Nr. 40103287589, juridiskā adrese: Tallinas šoseja 56, Baltezers, Ādažu pag., Ādažu nov., Latvija, LV-2164, turpmāk - Iesniedzējs) 20.06.2024. iesniegumu (reģistrēts 21.06.2024. ar Nr. ĀNP/1-11-1/24/3340) ar lūgumu pagarināt detālplānojuma nekustamā īpašuma “Trijstūri” (kadastra Nr. 8044 005 0049) zemes vienības Austrumu ielā 62, Kadagā, Ādažu pag., Ādažu nov., ar kadastra apzīmējumu 80440050049 (turpmāk – Detālplānojums) darba uzdevuma termiņu par vienu gadu, mainīt Detālplānojuma izstrādes vadītāju, kā arī veikt izmaiņas Detālplānojuma darba uzdevumā, precizējot prasību par pieslēgumu centrāliem tīkliem uz lokāliem tīkliem ar perspektīvu pieslēgumu pie centrāliem tīkliem.

Izvērtējot ar iesniegumu saistītos apstākļus, tika konstatēts:

1. Ādažu novada pašvaldības dome 26.10.2022. pieņēma lēmumu Nr.495 “Par atļauju izstrādāt detālplānojumu nekustamajam īpašumam Austrumu ielā 62 (“Trijstūri”), Kadagā”, ar kuru tika uzsākta Detālplānojuma izstrāde, par Detālplānojuma izstrādes vadītāju tika apstiprināts Ādažu novada teritorijas plānotājs Silvis Grīnbergs, kā arī apstiprināts darba uzdevums Detālplānojuma izstrādāšanai ar derīguma termiņu – divi gadi (tātad līdz 26.10.2024.);
2. Ir izbeigtas darba tiesiskās attiecības starp Silvi Grīnbergu un Ādažu novada pašvaldību;
3. Detālplānojuma darba uzdevumā iekļauts 4.3.punkts “Nodrošināt piekļūšanas iespējas visām jaunveidojamām zemes vienībām no projektējamām ielām, kā arī inženierkomunikāciju pieslēgumus centrāliem tīkliem (ūdensapgāde, notekūdeņu kanalizācija, elektroapgāde).”;
4. Lūgums precizēt Detālplānojuma darba uzdevuma 4.3.punktu (atļaujot lokālus tīklus ar perspektīvu pieslēgumu pie centrāliem tīkliem) tika izskatīts pašvaldības Tehniskajā komisijā, un lūgums nav atbalstīts;
5. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
6. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
7. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punkts noteic, ka plānošanas dokumentu izstrādi organizē un vada ar pašvaldības domes lēmumu apstiprināts izstrādes vadītājs – pašvaldības amatpersona vai darbinieks;
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punkts noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu;
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punkts noteic, ka detālplānojuma darba uzdevuma derīguma termiņš ir divi gadi un, ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, 98.punktu un 103.punktu, kā arī ņemot vērā domes Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Pagarināt darba uzdevuma derīguma termiņu detālplānojuma nekustamā īpašuma “Trijstūri” (kadastra Nr. 8044 005 0049) zemes vienībā Austrumu ielā 62, Kadagā, Ādažu pag., Ādažu nov., ar kadastra apzīmējumu 80440050049 izstrādei un atļaut veikt detālplānojuma izstrādi līdz 26.10.2025., bet ne ilgāk kā līdz jaunā Ādažu novada teritorijas plānojuma apstiprināšanai.
2. Apstiprināt par detālplānojuma izstrādes vadītāju pašvaldības teritorijas plānotāju Miķeli Cini.
3. Neveikt izmaiņas detālplānojuma darba uzdevuma 4.3. punktā.
4. Lēmumu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļvietnē www.adazunovads.lv un pašvaldības informatīvajā izdevumā “Ādažu Novada Vēstis”.
5. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
6. Par lēmuma izpildes kontroli atbild pašvaldības izpilddirektora vietniece.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn.: SIA ME3 Fondi, reģistrācijas Nr. 40103287589, juridiskā adrese: Tallinas šoseja 56, Baltezers, Ādažu pag., Ādažu nov., Latvija, LV-2164

TPN:@

IDRV:@

Miķelis Cinis, 26247571